L 319/80 Den Europæiske Unions Tidende 29.11.2008 DEN UDENRIGS- OG SIKKERHEDSPOLITISKE KOMITÉS AFGØRELSE BIH/14/2008 af 21. november 2008 om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina (2008/895/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 25, stk. 3, under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (!), særlig artikel 6, og ud fra følgende betragtninger: (1) — Rådet har i medfør af artikel 6 i fælles aktion 2004/570/FUSP bemyndiget Den Udenrigs- og Sikker- hedspolitiske Komité (PSC) til at træffe yderligere afgø- relser om udnævnelse af den øverstbefalende for EU- styrken. (2) —Ved PSC's afgørelse BIH/11/2007 (?) af 25. september 2007 blev general Ignacio MARTIN VILLALAIN udnævnt til øverstbefalende for EU-styrken i Den Europæiske Unions militæroperation i Bosnien-Hercegovina. (3) —Den øverstbefalende for EU-operationen har indstillet general Stefano CASTAGNOTTO som den nye øverstbefa- lende for EU-styrken i Den Europæiske Unions militær- operation i Bosnien-Hercegovina. (4) — EU's Militærkomité har støttet indstillingen. (5) — I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet. (6) — Det Europæiske Råd vedtog på mødet i København den 12. og 13. december 2002 en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO- medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO — TRUFFET FØLGENDE AFGØRELSE: Artikel 1 General Stefano CASTAGNOTTO udnævnes herved til øverstbe- falende for EU-styrken i Den Europæiske Unions militæropera- tion i Bosnien-Hercegovina. Artikel 2 Denne afgørelse har virkning fra den 4. december 2008. Udfærdiget i Bruxelles, den 21. november 2008. På Den Udenrigs- og Sikkerhedspolitiske Komités vegne C. ROGER Formand ()) EUT L 252 af 28.7.2004, s. 10. (?) EUT L 288 af 6.11.2007, s. 60.